**ยาใส่แผล
โพวิโดน-ไอโอดีน**

**ชนิดน้ำ**

**[ชื่อการค้า ปรับตามทะเบียนยา]**

**เป็นยาใช้ภายนอก ห้ามรับประทาน**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้ชื่อว่า ยาใส่แผลโพวิโดน-ไอโอดีน ประกอบด้วย โพวิโดน-ไอโอดีน (povidone-iodine)

**1.2 ยานี้ใช้เพื่ออะไร**

* ใช้รักษาแผลสด

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* กำลังใช้ยา “ลิเทียม” ในการรักษาอาการคลุ้มคลั่ง
* ต่อมไทรอยด์ทำงานผิดปกติ
* เด็กอายุต่ำกว่า 2 ปี

**2.2 ข้อควรระวัง**

**เพื่อความปลอดภัย ให้บอกแพทย์หรือเภสัชกรหากท่านมีภาวะต่อไปนี้**

* แผลเปิดขนาดใหญ่
* หญิงตั้งท้องและหญิงให้นมลูก ควรระมัดระวังการใช้ยานี้ตลอดช่วงการตั้งท้อง เพราะไม่มีข้อมูลยืนยันความปลอดภัย

**3. วิธีใช้ยา**

**3.1 ยานี้ใช้อย่างไร**

* ใช้สำลีสะอาดชุบยาทาบริเวณที่เป็นแผล

**3.2 ถ้าใช้ยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด และรีบไปโรงพยาบาลพร้อมยานี้หรือบรรจุภัณฑ์ทันทีหากมีอาการผิดปกติ

**4. ข้อควรปฏิบัติระหว่างใช้ยานี้**

* ล้างมือให้สะอาดทุกครั้งก่อนใช้และหลังใช้ยา
* ควรใช้ด้วยความระมัดระวังไม่ให้ยาเข้าปากหรือดวงตา เพื่อหลีกเลี่ยงอันตรายที่อาจเกิดจากยา
* ไม่ควรใช้ยานี้ติดต่อกันเป็นระยะเวลานาน เพราะอาจทำให้เกิดอันตรายจากการใช้ยา
* หากใช้ยานี้แล้วแผลแย่ลงหรือไม่ดีขึ้น ควรปรึกษาแพทย์หรือเภสัชกร

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* บวมที่ใบหน้าเปลือกตา ริมฝีปาก ลมพิษ
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก หรือจ้ำตามผิวหนัง
* ระคายเคืองที่ผิวหนังรุนแรง
	1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์ทันที**
* ไม่มีข้อมูลอันตรายจากยาอื่น ๆ ที่ชัดเจน แต่หากมีอาการผิดปกติใด ๆ ภายหลังการใช้ยานี้ให้รีบไปพบแพทย์หรือเภสัชกร

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* ลักษณะยา: สารละลายสีน้ำตาลเข้ม
* ตัวยาสำคัญ: โพวิโดน-ไอโอดีน
* ขนาดบรรจุ: ภาชนะบรรจุขนาดไม่เกิน 120 มิลลิลิตร (ตามที่ขึ้นทะเบียน)

เอกสารฉบับนี้ปรับปรุงครั้งล่าสุด 17 ตุลาคม 2567

**ศึกษาข้อมูลยาเพิ่มเติมทางเว็บไซต์ของ อย.**

 แสดง URL หรือ QR code ที่เชื่อมมายังเว็บไซต์ของ อย.

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**